《送周伯绳比部给假归昆山二首 其一》
明代·卢龙云

青阳欣改序，白社恋同声。准拟吟怀豁，翻令别思生。

看花违共赏，折柳重含情。锦里春偏丽，催君事昼行。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。